Marrëdhëniet mes Shqipërisë dhe Holandës

**Marrëdhëniet Shqipëri - Holandë** u referohen marrëdhënieve aktuale dhe historike të Shqipërisë dhe Holandës. Shqipëria ka një ambasadë në Hagë dhe Holanda ka një ambasadë në Tiranë. 

Vendet janë të dyja anëtare të Organizatës së Traktatit të Atlantikut të Veriut (NATO). Gjithashtu Shqipëria është një kandidate e BE-së dhe Holanda është anëtare e BE-së. 

## Historia 
Shqipëria e shpalli pavarësinë nga Perandoria Osmane në nëntor 1912, gjatë Luftës së Parë Ballkanike. Fuqitë e Mëdha Evropiane të asaj kohe e njohën pavarësinë e Shqipërisë në Konferencën e Londrës 1913, ku u vendos që holandezët do të merrnin përgjegjësi për sigurinë e brendshme.

Më 1946, Holanda e thirri Këshillin e Sigurimit të Kombeve të Bashkuara për ta ndaluar incidentet përgjatë kufirit verior të Greqisë, duke përfshirë Republikën Popullore Socialiste të Shqipërisë, Jugosllavinë, Greqinë dhe Bullgarinë. 

Republika Popullore Socialiste e Shqipërisë filloi marrëdhëniet e tyre diplomatike me Holandën dhe tetë vendet e tjera të Evropës Perëndimore, në vitin 1970. 

Në fillim të viteve 1990, regjimi socialist u shemb dhe ndërsa Shqipëria iu drejtua demokracisë ata nuk kishin përvojë të mëparshme për ta zbatuar atë. Kjo çoi në paqëndrueshmëri sociale dhe politike disa vjeçare. Holanda ishte në gjendje ta ndihmonte Shqipërinë duke filluar një program për ndërtimin e aftësive më 1999. Grupe politikanësh dhe zyrtarësh shqiptarë, si nga niveli kombëtar ashtu edhe nga ai lokal, do të merrnin pjesë në Hagë për seminare me bashkëmoshatarët e tyre holandezë ku diskutuan praktikën e qeverisjes së mirë dhe administrimit brenda kornizës demokratike. 

## Oferta e Shqipërisë për në BE 
Në përgjithësi, duke qenë pro anëtarësimit të Shqipërisë në Bashkimin Evropian, Holanda ka bërë veto shumë herë në përparimin e Shqipërisë, duke pretenduar mungesë të reformave të besueshme, situatën e korrupsionit dhe krimit të organizuar. Në vitin 2018, Komisioni Evropian lëshoi një raport progresi ku rekomandoi hapjen e negociatave me Shqipërinë. 

Në maj të vitit 2018, tetë deputetë holandezë nga gjashtë partitë kryesore politike vizituan Tiranën. Në fund të vizitës së tyre, ata deklaruan se përmbushja e pesë kushteve zyrtare të vendosura nga institucionet evropiane nuk është e mjaftueshme për të garantuar hapjen e negociatave të pranimit në BE. Ata deklaruan se Shqipëria duhet të tregojë vullnetin për të paditur dhe ndjekur penalisht krimin dhe korrupsionin e zyrtarëve të lartë. Ata gjithashtu pretenduan një rritje të kriminalitetit shqiptar në Holandë, e cila nuk e ndihmon procesin e integrimit të vendit në BE. 

Më 21 qershor, parlamenti holandeze bllokoi hapjen e negociatave të pranimit në BE me Shqipërinë. Një shumicë e madhe në parlamentin holandez ndaloi qeverinë të lejojë Shqipërinë të fillojë negociatat, për 'shqetësime serioze për luftimin e korrupsionit'. Mocioni u mbështet me 124 vota, me 26 kundër. 

Më 28-29 qershor 2018, samiti i BE-së vendosi ta shtyjë për vitin e ardhshëm vendimin nëse do të hapnin negociata me Maqedoninë dhe Shqipërinë apo jo. 

## Diplomacia 
;Republika e Shqipërisë
*Haga (Ambasadë)

;e Holandës
*Tirana (Ambasadë)

## Shiko edhe 
* Marrëdhëniet e jashtme të Shqipërisë 
* Marrëdhëniet e jashtme të Holandës 
* Shqiptarët në Hollandë 

## Referime 
## Lidhje të jashtme